 

#### Ústav ekológie lesa

SLOVENSKEJ AKADÉMIE VIED

Štúrova 2, 960 53 Zvolen, Slovenská republika

**Prieskum trhu – výzva na predloženie cenových ponúk**

**Titl.**

**Adresa záujemcu**

Zn. UEL/132/2019 vybavuje: Ing. M. Blaženec, PhD. Zvolen, 12.6.2019

tel.: 045/5241137, mail:blazenec@ife.sk

**Vec : Výzva na predloženie cenovej ponuky**

Dovoľujeme si Vás požiadať o predloženie cenovej ponuky na predmet zákazky:

***„*Súbor služieb na prevádzku Mobilného laboratória DPZ na báze SDO 50 (SwissDrones Operating AG)*“***

za účelom **výberového konania**.

Uvedenú požiadavku Vám predkladáme v súlade s ustanovením § 6 zákona č. 343/2015 Z. z. o verejnom obstarávaní v znení neskorších predpisov (ďalej len Zákon o VO), ako aj internej Smernice ÚEL SAV, čl. 3 bod.3.3.

Podľa § 6 bod 1 zákona, verejný obstarávateľ určil predpokladanú hodnotu zákazky (PHZ) na základe údajov a informácií na rovnaký predmet zákazky – údaje z účtovníctva ÚEL SAV r. 2018, s prihliadnutím na očakávané zmeny v množstve a hodnote v nasl.12 mesiacoch. Takto zistená PHZ neprekračuje limit zákazky s nízkou hodnotou podľa § 117 zákona.

Súčasne s predložením cenovej ponuky (ďalej CP) Vás žiadame o predloženie neoverenej kópie oprávnenia na podnikanie v predmete zákazky a čestného vyhlásenia o tom, že nemáte zákaz účasti vo verejnom obstarávaní. Uchádzač musí byť držiteľom potrebných povolení/licencií, nutných na poskytnutie predmetu zákazky.

Ak predložená CP presiahne výšku 49.990,00 eur (cena bez DPH), bude pre verejného obstarávateľa neprijateľná.

Ponuku je možné predložiť elektronicky (formát PDF) na mailovú adresu blazenec@ife.sk, alebo v listinnej podobe osobne v uzatvorenej obálke s označením: *„*Súbor služieb na prevádzku Mobilného laboratória DPZ na báze SDO 50 (SwissDrones Operating AG)*“* do podateľne (sekretariát) verejného obstarávateľa v termíne do 19.6.2019 do 14:00 hodiny. CP doručená po uplynutí uvedenej lehoty nebude akceptovaná.

Požadujeme predloženie cenovej ponuky, platnej do 30.6.2019 podľa špecifikácie uvedenej v prílohe.

Verejný obstarávateľ umožní účasť na otváraní ponúk uchádzačom, ktorí predložia CP v lehote na predkladanie ponúk. Otváranie ponúk sa uskutoční dňa 20.6.2019 o 10:00 hod. v zasadacej miestnosti ÚEL SAV (2.poschodie).

Úspešný uchádzač, ktorý sa umiestni na 1. mieste bude kontaktovaný za účelom uzatvorenia zmluvného vzťahu s objednávateľom.

Verejný obstarávateľ najneskôr do piatich pracovných dní odo dňa otvárania ponúk oznámi uchádzačom, ktorí predložili ponuky v lehote na predkladanie ponúk, výsledok verejného obstarávania a údaje podľa § 52 ods.2 Zákona o VO.

V prípade, že sa v lehote na predloženie CP neprihlási žiadny uchádzač so svojou ponukou, verejný obstarávateľ použije postup priamym zadaním; v prípade, že sa prihlási jediný uchádzač, ktorý splní všetky požiadavky uvedené v špecifikácii a predloží požadované dokumenty, bude sa posudzovať jeho ponuka.

S pozdravom

RNDr. Ľubica Ditmarová, PhD.

riaditeľka ÚEL SAV

Príloha: Špecifikácia predmetu zákazky

 1 

#### Ústav ekológie lesa

SLOVENSKEJ AKADÉMIE VIED

Štúrova 2, 960 53 Zvolen, Slovenská republika

**Špecifikácia predmetu zákazky - zákazka s nízkou hodnotou podľa § 117 Zákona č. 343/2015 Z.z. o verejnom obstarávaní**

**„Súbor služieb na prevádzku Mobilného laboratória DPZ na báze SDO 50**

**(SwissDrones Operating AG)“**

1. **Identifikácia verejného obstarávateľa:**

Názov: Ústav ekológie lesa SAV

IČO: 00679071

tel.: +421 45 5241137

e-mail: blazenec@ife.sk

1. **Typ zmluvy a predmet zákazky:**

~~Objednávka / KZ~~ / Zmluva o poskytnutí služieb na predmet zákazky: „Súbor služieb na prevádzku Mobilného laboratória DPZ na báze SDO 50 (SwissDrones Operating AG)“

**3. Popis predmetu zákazky**

Súbor služieb, pozostávajúci zo:

- zabezpečenia prevádzkovania a servisných úkonov SDO 50 v2 (SwissDrones Operating AG) osobami vyškolenými a schválených na tento typ UAV výrobcom,

- zhotovenie primárnych záznamov, spracovanie primárnych záznamov a vyhotovenia kartografických diel zo záznamov získaných užitočným nákladom: leteckou multispektrálnou kamerou typu RCD30 (Leica), leteckým laserovým systémom GL-70 (Geo-info Technologies Co., Ltd.), leteckým hyperspektrálnym skenerom AisaKESTREL 10 (Specim, Spectral Imaging Ltd.) a leteckou termálnou kamerou DigiTherm IGI GmbH.)

- zabezpečenie ochrany utajovaných skutočností v súvislosti so zhotovovaním primárnych záznamov,

- zabezpečenie poistenia zodpovednosti za škodu spôsobenú prevádzkou a poistenia pre prípad odcudzenia, poškodenia alebo straty zariadenia.

Cenu je potrebné uviesť v štruktúre: celková cena bez DPH, 20% DPH a celková cena spolu s DPH a uviesť, či uchádzač je platiteľom DPH.

**4. Miesto dodania:** ÚEL SAV, Štúrova 2, Zvolen

**5. Trvanie zmluvy~~/objednávky~~:**  do uplynutia termínu platnosti zmluvy alebo do dosiahnutia

zazmluvnenej ceny za poskytovanie služieb, čo nastane skôr

**6. Lehota dodania:** od uzavretia zmluvy/~~objednávky~~ do 31.12.2020

**7. Jazyk ponuky:** slovenský

**8. Obsah cenovej ponuky:**

* Oprávnenie na podnikanie v predmete zákazky
* Čestné vyhlásenie o zákaze účasti vo verejnom obstarávaní
* Cenová ponuka

**9. Posudzované kritériá (v zmysle internej Smernice ÚEL SAV):** najnižšia cena, plnenie

nadštandardných podmienok verejného obstarávateľa a osobné dobré skúsenosti s dodávateľom

**10. Podmienky financovania predmetu obstarávania:**

Predmet obstarávania bude financovaný z projektu verejného obstarávateľa.

**11.** Verejný obstarávateľpožaduje komplexné zabezpečenie plnenia predmetu zákazky.

**12.** ÚEL SAV ako verejný obstarávateľ pri zadávaní zákazky s nízkou hodnotou postupuje v zmysle §

117 ods. 1 tak, aby vynaložené náklady na predmet zákazky boli primerané jeho kvalite a cene,

resp. s prihliadnutím na hospodárnosť vynaložených nákladov.

Proti rozhodnutiu verejného obstarávateľa pri postupe zadávania zákazky podľa § 117 Zákona

č.343/2015 o VO a  zmene a  doplnení niektorých zákonov v  znení neskorších predpisov nie je

možné podať námietku v zmysle § 170 ods. 8 b).

Zvolen, 12.6.2019